60 तूफानों ने 8 राज्यों में तबाही मचाई, हालातों से निपटने के लिए इमरजेंसी लगाई
22 killed and dozens hospitalized after violent storms and large tornadoes tore through the South and Midwest अमेरिका में शुक्रवार और शनिवार को आए दर्जनों खतरनाक टोरनेडो में 22 लोगों ने जान गंवा दी। हालात इतने बुरे हो गए थे कि अमेरिका के साउथ और मिडवेस्ट के कई  राज्यों में आपातकाल की घोषणा करनी पड़ी।
अमेरिका में शुक्रवार और शनिवार को आए दर्जनों खतरनाक टॉरनेडो में 26 लोगों ने जान गवां दी। हालात इतने बुरे हो गए कि अमेरिका के साउथ और मिडवेस्ट के कई राज्यों में इमरजेंसी लगानी पड़ी।
BBC की रिपोर्ट के मुताबिक अमेरिका के सात राज्यों में 60 तूफान आए जिससे वहां 8 राज्यों में खतरनाक तबाही मची। इनसे 8 करोड़ लोगों की जिंदगी प्रभावित हुई। खतरनाक तूफान से अर्कान्सस में तो एक स्कूल की छत ही उड़ गई।
तूफान से बचने के लिए बाथरूम में छिपे
सबसे ज्यादा 7 मौत अमेरिका के टेनेसी प्रांत में हुई। वहीं, अर्कान्सस में 5 और इलिनॉय में 4 लोगों की जान चली गई। एशली मैकमिलन नाम की एक महिला ने एपी को बताया कि जब उनके इलाके से टॉरनेडो गुजरा तो उन्हें अपनी पति, बच्चों और कुत्ते के साथ छोटे से बाथरूम में जाकर छिपना पड़ा।
टॉरनेडो जहां से भी गुजरा अपने पीछे तबाही का मंजर छोड़ गया। बड़े-बड़े पेड़ उखड़ कर जमीन पर गिर गए और घरों के दरवाजे, खिड़कियां टूट गए। एशली ने बताया कि उन्हें अब भी अपना घर हिलता हुआ महसूस हो रहा है। अर्कान्सस में 2600 इमारतों को नुकसान हुआ है। शनिवार की दोपहर तक 34 हजार लोगों के घरों में बिजली नहीं थी।
मैप में देखें टॉरनेडो से कहां-कहां तबाही मची
कॉन्सर्ट के दौरान छत गिरने से चार लोग मरे
इलिनॉय के बेल्विडेयर में एक कॉन्सर्ट के दौरान थियेटर की छत गिर गई जिसमें 4 लोगों की मौत हो गई। हादसे के दौरान वहां पर 260 लोग मौजूद थे। कॉन्सर्ट में आई जेसिका नाम की एक महिला ने रॉयटर्स को बताया कि एक दम से लाइट चली गई और तेज आवाज आई। लगा कि सब कुछ गिर रहा है।
छत गिरने से एक 50 साल के अधेड़ मलबे में फंस गया, इमरजेंसी सर्विसेज के पहुंचने तक उसकी मौत हो गई। हादसे में अधेड़ समेत चार लोगों की जान चली गई। वहीं, सुलिवन के मेयर क्लिंट लैंब ने रिपोर्टर्स को बताया कि इलाके में इतनी तबाही मची है कि कुछ पहचान में ही नहीं आ रहा है।
अमेरिका में आते हैं दुनिया के सबसे ज्यादा टॉरनेडो
​​​​​अमेरिका की नेशनल वेदर सर्विस के अनुसार, वैसे तो टॉरनेडो दुनिया में कभी आ सकते हैं, लेकिन अमेरिका में ये सबसे ज्यादा संख्या में आते हैं। अमेरिका में ही सबसे ज्यादा टॉरनेडो कांसस, ओकलाहोमा, टेक्सास जैसे मैदानी इलाकों में ज्यादा आते हैं।
NOAA यानी नेशनल ओशियेनिक एटमोस्फेयरिक एडमिनिस्ट्रेशन का कहना है कि टॉरनेडो की वजह से अमेरिका में हर साल 50 जानें चली जाती हैं। वहां 2011 के वसंत में बहुत ही विनाशकारी टॉरनेडो आए थे जिसमें 580 से ज्यादा लोगों ने अप्रैल और जून में अपनी जान गंवा दी थी। अनुमान लगाया गया है कि उनसे 21 अरब डॉलर का नुकसान हुआ था। 
अब 5 तस्वीरों में तबाही देखें...
